b'\n_START_ARTICLE_\nHenri Liipola\n_START_PARAGRAPH_\nHenri Juho Aleksi Liipola (s. 24. huhtikuuta 1994 Koski Tl) on suomalainen moukarinheitt\xc3\xa4j\xc3\xa4. H\xc3\xa4n edustaa Someron Esaa ja h\xc3\xa4nen valmentajanaan toimii Kari Pihkanen._NEWLINE_Liipola karsiutui loppukilpailusta Berliinin EM-kilpailuissa 2018. H\xc3\xa4n voitti moukarikilpailun ensimm\xc3\xa4isess\xc3\xa4 aikuisten Suomi\xe2\x80\x93Ruotsi-maaottelussaan 2017._NEWLINE_Kalevan kisoista Liipola on saavuttanut moukarinheiton kultaa vuosina 2017, 2018 ja 2019. SM-talvikisoissa h\xc3\xa4n on saanut kultaa 2017, hopeaa 2018 ja pronssia 2019. H\xc3\xa4nen enn\xc3\xa4tyksens\xc3\xa4 ulkoradoilta on 75,47 metri\xc3\xa4 (2018)._NEWLINE_Liipola asuu Tampereella, jonne h\xc3\xa4n muutti opiskelemaan tietotekniikkaa ammattikorkeakoulussa.'